Egenvurdering

Dato: 06:06:2023

Skrevet av

Mathias Krogh

# Egenvurdering av eget prøvearbeid

## Planlegging

Da jeg skrev prosjektplanen, hadde jeg allerede en plan for hvilke verktøy jeg skulle ta i bruk. Det som tok lengst tid med denne delen var planleggingen for tidsbruken og hvilke oppgaver jeg ga meg selv for hver dag. Jeg tenkte jo logisk og spurte meg selv som «hvor ligger jeg når etter 2 timer med dette arbeidet» og «hvor lang tid kommer jeg til å bruke på dette».

I dokumentet «Planlegging (ettertid)» så klarte jeg å jobbe etter tidsplanen de 2 første dagene. Jeg valgte å sitte lengere for å utnytte tiden og dokumentere godt av arbeidet jeg fikk gjort hver dag.

I tidsplanen som jeg endret i ettertid kan man se at oppgavene jeg brukte lengere tid på, var konsekvenser utover andre oppgaver som var planlagt den dagen. Jeg fikk enten ikke tid til å utføre en annen oppgave eller jobbe med oppgaven senere, men bruke mindre tid enn planlagt.

Jeg utvidet også tidsplanen med å legge til en ekstra rad fordi jeg jobbet på flere oppgaver på en dag og ville fylle inn arbeidet som var blitt gjort.

## Gjennomføring

Jeg syns at min egen gjennomføring av arbeidet har vært bra, men kunne vært bedre. Det var 2 oppgaver som jeg slet mest med, som var paginering og bildebehandling. Da jeg fikk hjelp av kollega med å sette opp paginering med bruk av modulen SWR, har jeg fått bedre forståelse for verktøyet og hvordan paginering settes opp med bruk av prisma og SWR.

Bildebehandling har jeg jobbet veldig lite med, men etter at jeg testet igjennom for å lære meg hvordan håndteringen av bildet fungerer, begynte jeg å forstå mer og mer.

## Dokumentering

Hver dag så skrev jeg dokumentasjon av utført arbeid og logg med klokkeslett for å gi meg selv en tidslinje for når jeg startet på en oppgave og ble ferdig med oppgaven. Jeg satt ofte lengere utover kvelden for å dokumentere utført arbeid, men det var noen ganger jeg skrev resten av dokumentasjonen dagen etter fordi jeg ikke hadde tid dagen før.

Jeg lagde også mange skisser for funksjonalitet, hvordan nettsiden er bygget opp og hva en bruker har lov til å se på nettsiden som «ikke innlogget», «innlogget» og «innlogget som administrator». Skissene er lagt til i filene «Dokumentasjon Arbeidsprosessen» og «Systemskisse».

Dessverre hadde jeg ikke tid til å lage funksjonaliteten for å redigere informasjon til en gjenstand og redigere en kommentar. Dette er noe jeg hadde utviklet ferdig dersom jeg hadde mer tid. På grunn av det så har jeg heller ikke laget skisse for dette, men jeg har laget PUT Route i API ‘et. Jeg valgte å la det ligge i koden fordi det er en funksjonalitet jeg ville lagt til hvis jeg hadde mer tid.

## Egenvurdering/resultat

Jeg syns arbeidet jeg utførte har vært bra, men kunne vært bedre. Planleggingen var ganske bra, men jeg ville endret på tidsbruken og lagt mere tid på dokumentering dersom jeg viste at dokumenteringen ville ta så lang tid. Jeg hadde også glemt å skrive ned sikkerhet for backend, men fikk tips om dette fra kollega etter planleggingen var godkjent.

Da jeg satt i gang med arbeidet første dag klarte jeg å jobbe etter tidsplanen. Jeg valgte å sitte lengere på kveldene for å utføre mer arbeid. 3 dager inn så klarte jeg ikke å jobbe etter timeplanen da jeg satt fast. Jeg fikk løst problemet til slutt, men tiden som var ment for de andre oppgavene ble enten droppet eller brukt senere på kvelden. Det jeg kunne gjort var å spørre om hjelp tidligere, men mine kollegaer var i et viktig møte da det skjedde.

Dersom jeg hadde hatt mere tid ville jeg utviklet ferdig «redigering» for gjenstander og kommentarer. Dette er den eneste funksjonaliteten og skisse som mangler. Hvis jeg hadde brukt mindre tid tidligere på dokumentering og gjennomføring, kunne jeg ha fått med dette.

Noe jeg også hadde glemt å legge til i dokumenteringen er en forklaring over «envirement» (.env) variablene som jeg bruker i løsningen.

Har også vært lærerikt